Gibraltarko gudua (1407)

Gibraltarko gudua (1407ko abuztuaren 23tik 26ra), Gaztelako itsas-armada batek gudukatu zuen itsas gudua izan zen, Tilimsen, Tunisia eta Granadako erresumako ontzien kontrako Algecirasko badian, Fernando infantearen kanpaina egiten ari zelarik Granadako Errresumaren kontra.

 Gertaerak 
Granadakoen aurkako 1407ko kanpainaren hasieran, Alfonso Enríquez Gaztelako almiranteak bost galera eta beste bi ontzi prestatu zituen Sevillan, eta haiekin Granadako erresumako kostaldea patruilatzera joan zen. Batu zitzaizkien hainbat ontzi Paduretako Ermandadekoak (euskal itsasontziak ere barne hartzen zituen itsas armada bat). Hauen artean 20 nao Bizkaikoak ziren, Fernan Lopez de Estúñiga zaldunak (nafar familiako zalduna, baina Gaztelara aldatu zen familia https://pares.mcu.es/ParesBusquedas20/catalogo/autoridad/50632) eta Robin de Braquemont normandiarrak gidatuak, eta lau galera bizkaitar ere Juan Rodríguez Sarmiento kapitainarekin. Ondoren, Sevillatik beste zortzi galera, eta lau ontzi gehiago itsasoratu ziren, eta Gaztelako gainerako ontzidiarekin elkartu ziren Gibraltarko Itsasarteko uretan. 

Hiru egunetako guduaren ondoren, ontzidi musulmanak hamabi ontzi galdu zituen, bat hondoratua, hiru preso hartuak, eta zaldiak garraiatzeko ontziak ere galduz. Galera musulmanetatik bost bakarrik atera ziren onik, eta gaztelarren aldetik ez zen ontzirik galdu.

 Erreferentziak 

 Kanpo estekak 

Kategoria:1407ko gatazkak
Kategoria:Erdi Aroko itsas-guduak
Kategoria:Gaztelako Erresumak parte hartutako guduak
Kategoria:Euskal ontzidi eta almiranteen itsas guduak
Kategoria:Aragoiko Erresumak parte hartutako guduak